google/wiki40b huggingface dataset:
Skjemtegauken

Innhold

Et gjengangstema var at kjendiser skulle opptre i uvante roller. Man hadde en fortsettelse av Smil til det skjulte kamera og tidligere innslag fra Kunden har alltid rett.  Skjemtegaukens nyhetsmagasin var ledet av Svein Byhring. Programmets faste orkester var ledet av Kjell Halvorsen alias Salvador Melis.
En som TV-debuterte  var Øivind Blunck med egen sketsj. I det første program 28. september deltok Wenche Foss, Espen Skjønberg og Henki Kolstad. Andre program gikk 5. oktober og  Kristian Trægde sang da komposisjonen Top hat fra musikalen ved samme navn. I Skjult kamera var man forvirret flyger i Lade.
Tredje program gikk 30. november med sang av Rolv Wesenlund og Erik Diesen, en duett fra Romeo og Julie etterfulgt av en fekteduell.  Programmets faste dirigent Salvador Melis sang med Melis Brothers. I nest siste program deltok Ottar Wicklund og Svein Byhring i uvanlig situasjon. I skjult kamera skulle folk ta over en stor boremaskin.
Nasjonalmuseet i Damaskus

Nasjonalmuseet i Damaskus (arabisk: المتحف الوطني بدمشق, fransk: Musée national de Damas) er et stort museum sentralt i Damaskus i Syria. Den best kjente del av museet huser en rekonstruksjon av Dura-Europos-synagogen fra det 2. århundre e.Kr.
Museet ligger vest i gamlebyen, mellom Damaskusuniversitetet og Tekkiye-moskeen.

Historie

Museet ble grunnlagt i 1919 i Madrasseh al Adiliyeh. Den nåværende (2015) er fra 1936, med tilbygg fra 1956 og 1975.

Utendørs

Det mest betydningsfulle av utendørsgjenstandene er den originale fasaden til jaktslottet Qasr al-Heer al-Gharbi, som var bygd av den umajjadiske kalifen, i Den syriske ørken utenfor Damaskus. Museumshagen har dusinvis av oldsaker fra de forskjelligste epoker, deriblant statuer, mosaikker, steinporter og en gjengivelse i miniatyr av en noria (eller naura, et vannhjul) fra Hama.

Innendørs avdelinger

Utstillingene er organisert i fem avdelinger;

Prehistorisk tid

Rester og skjeletter fra forskjellige steinalderperioder.

Antikkens Syria

Mange eksponater fra gamle funnsteder som for eksempel Ebla. Det viktigste leirsavler med det ugarittiske alfabet; det er verdens eldste gjenstand med et alfabet.

Klassisk tid

Avdelingen har eksponater fra romersk, gresk og bysantinsk tid. Museet har en rekonstruksjon av Yarhais hypogeum i Palmyra. Her er mange enestående statuer, og stein- og marmorsarkofager. Her er også en seksjon for juveler.

Islamsk tid

Fasaden av et islamsk palass er blitt flyttet og gjenoppbygd som museets hovedinngang. Andre deler av palasset inngår i museets øvrige samlinger. Avdelinger har også glass-, metall og mynt-samlinger fra forskjellige perioder. Her er skrifter fra umajjadenes til osmanenes tid. Et tradisjonelt syrisk hjem er gjenskapt i en hall.
Museet har også en samtidsavdeling.
Vága kommuna

Tidligere kommune

Den tidligere kommunen, som også hadde navnet Vága kommuna, ble utskilt fra Vága prestagjalds kommuna i 1911, og ble delt opp i Miðvágs, Sandavágs, Sørvágs og Bíggjar kommuna i 1915.
Signal (magasin)

Signal var et tysk soldatblad utgitt av Wehrmacht under andre verdenskrig. Magasinet var også ment for distribusjon i allierte, nøytrale og okkuperte områder. Signal ble gitt ut på engelsk i USA fram til 1942, og på svensk fram til mars 1945. Bladet utkom hver annen uke og inneholdt, foruten propaganda, reportasjer fra fronten artikler om økonomi, vitenskap, kunst og reklamer fra tyske firmaer som BMW, Agfa, Audi og Siemens. Det var trykket i stort format med mange bilder, flere av numrene hadde fullsides fargebilder.
Den politiske propagandaen i Signal fremstilte et samlet Europa under tysk ledelse, i kamp mot bolsjevikene. Dette ble symbolisert gjennom reportasjer om forskjellige frivillige grupper som sloss under tysk kommando.
Magasinet inkluderte også pinupbilder av vakre kvinner for å styrke soldatenes moral.
Nordhordland Veteranbåtlag

Nordhordland Veteranbåtlag (NHVL) er en forening på Ostereidet nord for Bergen. Laget eier, restaurerer og drifter dampskipet D/S «Oster» fra 1908.
Riksrådkongressen

Riksrådkongressen, også kalt Rikskongressen for arbeider- og soldatrådene (Reichskongress der Arbeiter- und Soldatenräte), var den første ordentlige sentralforsamling for arbeider- og soldatrådene under den tyske Novemberrevolusjonen i 1918. Kongressen fant sted fra 16. til 20. desember 1918 i bygningen til Preußisches Abgeordnetenhaus i Berlin.
Marginidae

Kilder

Catalogue of Life 2006.
Gobind Ganga

Utdanning og yrkeskarriere

Ganga har en BA i økonomi og ledelse fra University of Winnipeg, og en Master of Arts-grad og en Ph.D. fra University of Manitoba. Disse gradene tok han på 1980-tallet. Han har vært foreleser og stipendiat der han studerte selv, men har også forelest ved University of West Indies på Jamaica, og han var seniorforsker og seniorforeleser ved Turkeyen Campus ved University of Guyana. 
I 1995 ble han direktør ved forskningsavdelingen ved sentralbanken. Denne stillingen hadde han til november 2003, da han ble fungerende direktør (Alternate Executive Director) ved Verdensbanken i New York. Her representerte han 10 karibiske stater, samt Canada og Irland. 
Han ble utnevnt til visesentralbanksjef i juni 2005, men overtok ikke denne stillingen før hans periode i Verdensbanken var utløpt. Den 2. desember 2014 ble han utnevnt til sentralbanksjef, og overtok da etter Lawrence T. Williams, som døde 7. mai 2014. Ganga var også fungerende sentralbanksjef fra Williams døde.
USA-mesterskapet i friidrett innendørs 2016

USA-mesterskapet i friidrett innendørs 2016 ble arrangert fra 11. til 12. mars 2016, i Oregon Convention Center i Portland i Oregon. 
Mesterskapet var også uttakningsstevne for VM i friidrett innendørs 2016.
Paradiadelia

Levevis

Larvene lever inne i død ved, gjerne små kvister av løvtrær. De kan også finnes inne i store urter, for eksempel arter av vortemelk-slekten. Disse artene er ikke spesialiserte og en art kan ofte utnytte flere ulike vertsplanter.

Utbredelse

Slekten er endemisk for Madagaskar.
Södersjukhuset

Södersjukhuset, også kalt Sös, er et akuttsykehus beliggende i Södermalm i de sentrale Stockholm. 
Sykehuset blir drevet som et aksjebolag som eies av Stockholms läns landsting. SÖS et det største av to akuttsykehus i Stockholm, det andre er Capio St Görans sjukhus på Kungsholmen.
Pauli Ellefsen

Familie og yrkesliv

Han vokste opp i Miðvágur som sønn av kjøpmann Joen Elias Ellefsen fra Miðvágur og hustru Sofía Højgaard fra Rituvík. Han var bror av skipsreder Svend Aage Ellefsen, svoger av historiker Jóannes Dalsgaard og grandnevø av Sámal Ellefsen, som alle har vært politikere. Pauli Ellefsen var gift med Henni Egholm Rasmussen og bosatt i Hoyvík ved Tórshavn.
I sine tidlige år var han til sjøs som fisker 1954–1956 og skipsmekaniker 1957–1960. Han ble etter hvert bosatt i København, hvor han fra 1960 arbeidet som revisor i revisjonsfirmaet C. Jespersen, samtidig som han studerte til diplomutdannelse (HD) i revisjon ved Handelshøjskolen i København. I 1969 ble han også statsautorisert revisor. Først i 1970-årene flyttet han tilbake til Færøyene, hvor han en periode drev revisjonsfirmaet Sundstein & Ellefsen sammen med Jógvan Sundstein, som senere ble statsminister for Fólkaflokkurin. Ellefsen var senere revisor i KPMG, SPEKT og et eget foretak.

Politisk arbeid

Ellefsen var et politisk ubeskrevet blad da han ble innvalgt på Lagtinget i 1974, men hadde vakt oppsikt i valgkampen med sine korte debattinnlegg med enkle og tydelige budskap. For Sambandsflokkurin som helhet var resultatet imidlertid svært nedslående, og partiet gikk fra nest til fjerde størst på Lagtinget. Partiformannen Trygve Samuelsen tapte gjenvalg til Lagtinget, og kort tid etter valget ble Ellefsen valgt til hans etterfølger. Han ble sittende som partiformann frem til 1991.
Ellefsen var også innvalgt på Folketinget fra Færøyene 1977–1987 og 1988–1990, medlem av Færøyenes delegasjon til Nordisk råd 1975–1976 og i 1979, foruten formann i Færøyenes valuta- og prisråd 1973–1976. Ved lagtingsvalget i 1978 gjorde Sambandsflokkurin et brakvalg, gikk frem 7,2 prosentpoeng, og økte antallet mandater på Lagtinget fra fem til åtte.
Ved lagtingsvalget i 1980 sprakk samarbeidet mellom partiene fra Atli Dams tredje regjering, og Pauli Ellefsen ble den 5. januar 1981 statsminister i en borgerlig regjering bestående av Sambandsflokkurin, Fólkaflokkurin og Sjálvstýrisflokkurin. Dette var den første rene, borgerlige regjeringen på Færøyene siden 1959. Ellefsens partikollega Eilif Samuelsen ble skole-, sosial- og energiminister, mens Johannes Martin Olsen møtte for Ellefsen i Folketinget. Ved lagtingsvalget i 1984 tapte regjeringspartiene i alt to mandater, og tapte flertallet til samarbeidspartnerne i Atli Dams fjerde regjering. Ellefsens regjering gikk av den 10. januar 1985, og i 1990 søkte han heller ikke gjenvalg til Lagtinget. De siste årene som parlamentariker tiltragte han som Lagtingets ubestridte opposisjonsleder.

Utmerkelser

Pauli Ellefsen var ridder av 1. klasse av Dannebrogordenen fra 7. mai 1984.
Svalegangen

Svalegangen er et teater i Århus, som har funnet en plass mellom Århus Teater og de små eksperimenterende teatergruppene.

Historie

En teaterinteressert bokhandler, Finn Bøckmann, startet i 1963 Svalegangen i en gammel lagerbygning i Vestergade sammen med de unge skuespillerne Preben Harris, Gyrd Løfqvist og John Hahn-Petersen. Fra starten var det snakk om et midlertidig teater med bare plass til omkring 50 tilskuere, og forestillingene skulle innpasses etter forestillingene på det etablerte Århus Teater, hvor Svalegangens skuespillere hadde deres primære engasjement.
De entusiastiske unge skuespillere var interessert i å skape et annerledes teatertilbud og en uformell stemning, men man satset ikke på et uforståelig eller spesielt intellektuelt repertoar, og disse valgene viste det seg å være interesse for. Bøckmann hadde videre en ide om å skape et kulturhus som favnet videre, og det ble derfor utstilt kunst i teaterets lokaler. Ideen om et bredere kulturhus er videreført i den nåværende teaterkaféen.
Skuespillerne ønsket å fremme ny dansk dramatikk, og det ble i den første sesongen anvendt tekster av blant annet Klaus Rifbjerg, Benny Andersen og den lokale Svend Åge Madsen. Videre måtte skuespillerne også ta en tørn med i teaterets øvrige funksjoner, og det ga en teamspirit, som teateret har vært kjent for gjennom alle årene.
I 1966 måtte man flytte, fordi lagerbygningen skulle rives ned. Den nye adressen var i Rosensgade, hvor der også var den fordel, at der var større lokaler til rådighet. Og da Svalegangen allerede var ganske populær, ga det nye muligheter for at boltre seg.
På 1970-tallet fungerte Svalegangen som et kollektiv. Alle beslutningene ble tatt i fellesskap, og alle fikk samme lønn. Det var nå et fast ensemble, hvor de ansatte hadde sin primære beskjeftigelse på Svalegangen, men samtidig hadde jobb ved siden (radio, tv) og inntjeningen fra disse aktivitene gikk i teaterets felleskasse.
De mange aktivitetene gjorde det nødvendig med gjesteforestillinger rundt omkring i byen, idet også lokalene i Rosensgade ble for små, og i 1982 lyktes det for teateret å få mulighet for å flytte inn i den gamle Kasinobygning i Rosenkrantzgade, hvor Svalegangen stadig holder til.
Teateret mottok i 1983 Danske Dramatikeres Hæderspris.
Teateret hadde i starten av 1990-tallet en vanskelig periode, blant annet på grunn av den flate ledelsesstrukturen, og det ble gjort en omfattende omstrukturering. Etter dette har Svalegangen gjenvunnet sin plass i Århus' teatermiljø mellom flaggskipet Århus Teater og de helt små og eksperimenterende teatergrupper, som nå finnes.
Let Me In (film)

Handling

Owen (Kodi Smit-McPhee) er en ensom ung gutt som blir mobbet på skolen og som generelt ikke har noe godt liv. Dette endrer seg da han møter Abby (Chloë Grace Moretz), som i likhet med ham selv er ensom. Tilsynelatende er hun like gammel som Owen, og han ser derfor muligheten til å ha en venn i livet sitt. Men Abby har en stor hemmelighet: hun er vampyr, og om nettene dreper mennesker mot sin vilje. Owen er imidlertid fast bestemt på å hjelpe Abby, og sammen ender de opp med å beskytte hverandre.
Silur

Epoker

Epokene som silur deles i, er llandovery (3 underperioder), wenlock (første sikre karsporeplanter), ludlow (2 underpeioder) og pridoli. De respektive skillene går ved henholdsvis 428, 423 og 419 millioner år før nåtiden.

Tektonikk og bergarter

Den laurentiske jordplaten (Grønland og brorparten av Nord-Amerika) og den baltiske jordplaten (omtrent Europa) begynte å kollidere i silur. Havet som lå mellom disse to kontinentene, Iapetushavet, forsvant, og havbunnen ble foldet opp som en fjellkjede, kjent som den kaledonske fjellkjede. Det nyoppståtte superkontinentet (Old Red-kontinentet) lå den gang i tropene. Samtidig lå de fleste andre landområder, storkontinentet Gondwanaland, ved Sydpolen og var nediset.
Dypbergarter som granitt er dominerende fra denne perioden, men det ble også dannet marine og limniske sedimenter. I silur oppstod landplanter som trolig hadde primitive rotsystemer og ikke klarte å holde på jorda. Mye av avsetningene fra perioden er brune, og ses som brune sandsteinsavleiringer i Oslofeltet, for eksempel på Hovedøya i Oslo og i Ersvika i Hurum. Ellers finnes silurske bergarter i Oslofeltet som kalkrike skifre, ofte med omdannelse til hornfels (Ersvika).

Klima

Globalt sett var klimaet varmt, med en sannsynlig drivhuseffekt og grunne, varme hav rundt landmassene nær ekvator. Det sterkt skiftende klimaet under ordovicium ble nå mer stabilt. Kontinentene Leurentia og Baltica var tropiske og tørre med begynnende ørken-klima. Klimaet ble litt kjøligere i siste fase av silur, men ved overgangen til devon steg temperaturene igjen.
Den sørlige delen av Gondwanaland lå rundt sørpolen og var dekket av isbreer, men trolig var isbreene avtakende i forhold til deres store utbredelse i ordovicium, og kanskje forsvant de helt i løpet av silur. 
Havnivået var høyt, men sank litt mot slutten av silur. Det store havet Panthalassa dekket mesteparten av den nordlige halvkulen.

Planteliv

I silur dukket de første landplantene opp. Langs elver og innsjøer ble matter av alger og bakterier erstattet med de første moseskogene, hovedsakelig av levermose og hornmoser. Fra midten av silur finnes også fossiler av meget primitive karsporeplanter som Cooksonia og de første kråkefotplanter.
Ingen av disse gruppene hadde dype røtter som kunne holde på jorda, og sedimenter fra silur er ofte brunlige, muligens på grunn av erosjon. Disse bergartene står i markert kontrast til berglag fra ordovicium, som aldri viser samme brunfarging men tvert imot ofte er hvite eller lyst grå.

Dyreliv

Plantenes ilandstigning gjorde det også mulig for dyr å oppholde seg på land. De første var ulike leddyrgrupper, hvorav edderkoppdyr og tusenbein var de mest fremtredende. Blant virveldyrene oppstod de første fiskearter med kjever (kjevemunner).
Operasjon Enduring Freedom

Lekkasjen

25. juli 2010 ble det lekket over 91 000 hemmeligstemplede dokumenter fra krigen i Afghanistan. Nettstedet Wikileaks stod bak lekkasjen. Amerikanske myndigheter kritiserte Wikileaks og Julian Assange kort tid etter lekkasjen. Myndighetene kalte det en «skandale», og mente at amerikanske og internasjonale styrker er truet av lekkasjen. Julian Assange sa i et intervju at «Disse dokumentene vil vise krigens sanne natur». Wikileaks holder tilbake 15 000 av dokumenter som kan være en risiko for sikkerheten til amerikanske styrker.

Film

Filmen Hyrdene i Helmand fra 2010 handler om sytten frivillige fra Oregon National Guard som i 2008 meldte seg frivillig for å reise til Afghanistan for å trene soldater fra den afghanske Nasjonale Hæren for å støtte Operasjon Enduring Freedom.
Kling kokos

Kling Kokos – Psykologistudentenes Sangforening, er et blandet kor for psykologistudenter ved Universitetet i Oslo.
Koret ble startet av psykologistudentene Vibeke F. Matre og Sigrid M. Skeide, og hadde første øvelse 4. mai 2007. Siden da har koret spilt inn plata La det klinge, la det kokosboll og Hjerneklang, hatt julekonsert på Chateau Neuf sammen med Holmestrand Storband, og sunget diverse konserter. Våren 2009 hadde koret gamlehjemsturné i Oslo. Koret opptrer i en dokumentar fra 2010 om de Lillos, med sin egen korversjon av Hjernen er alene (arrangert av Steinar Ulvestad).
Høsten 2008 ble Kling Kokos kåret til Årets Nyskapning ved UiO.
Navnet er et ordspill på uttrykket «klin kokos».
Choapa (elv)

Choapa eller El Río Choapa er en elv i Coquimbo-regionen i Chile. Choapas kilde er i Andesfjellene, i 1000 meters høyde, hvor elvene Totoral, Leiva og Del Valle flyter sammen. Elva går så gjennom byen Salamanca før den møter Illapel-elva. Choapa renner så ut i Stillehavet, omtrent 35 kilometer nord for Los Vilos. Choapa har en lengde på totalt 160 km.
Proculejus

Utbredelse

Slekten er utbredt i Mellom-Amerika (Mexico, Guatemala).
Suhms gate (Oslo)

Bergkunst

I parken sørvest for Kjemibygningen, ved krysset til Apalveien, ligger en skålgroplokalitet med fire skålgroper.
Institutt for biologi (NTNU)

Institutt for biologi (IBI) ved NTNU hører fra 1. januar 2017 inn under  Fakultet for naturvitenskap. Instituttet er ansvarlig for forskning og utdanning innen biologi, og tilbyr studier på bachelor-, master- og PhD-nivå. Instituttet er lokalisert i Realfagbygget på Gløshaugen i Trondheim.
Forskningen og undervisningen ved instituttet foregår hovedsakelig innen feltene akvakultur, etologi, evolusjon, fysiologi, immunologi, marinbiologi, miljøtoksikologi, naturressursforvaltning, nevrobiologi, populasjonsgenetikk og økologi. Den økologiske faggruppen overlapper med det tverrfaglige Senter for biodiversitetsdynamikk, som er lokalisert ved Institutt for biologi.
Som en følge av fusjonen mellom NTNU, Høgskolen i Sør-Trøndelag (HiST), Høgskolen i Gjøvik (nå: NTNU i Gjøvik) og Høgskolen i Ålesund (nå: NTNU i Ålesund), ble det til dels store endringer i institutt- og fakultetsstrukturen ved NTNU fra 1. januar 2017. Dette berørte i liten grad Institutt for biologi. Virksomheten videreføres i et institutt med samme navn under Fakultet for naturvitenskap.

Historie

Instituttet ble opprettet i 1959 som Biologisk institutt ved Norges lærerhøgskole. Det kunne flytte inn i egne lokaler på Rosenborg i 1960. Senere samme år ble instituttet delt i Botanisk institutt og Zoologisk institutt. Fra 1984 var instituttene organisert under et nyopprettet matematisk-naturvitenskapelig fakultet ved Den allmennvitenskapelige høgskole. Ved dannelsen av NTNU i 1996 ingikk de to biologiske instituttene først i Fakultet for kjemi og biologi. Med ferdigstillingen av Realfagbygget i 2000 flyttet instituttene fra Rosenborg til Gløshaugen. To år senere ble fakultet utvidet med fysikk og materialteknologi, samtidig med at Botanisk og Zoologisk institutt igjen ble slått sammen til Institutt for biologi. Instituttet var organisert under Fakultet for naturvitenskap og teknologi til 2017.
Zhouritene

Zhouritene (kinesisk: 周禮, pinyin: Zhōulǐ), tidligere kjent under tittelen Zhouembedsmennene (周官 pinyin: Zhōuguān) og til tider Zhou-embedsmennene og -ritene (周官禮, pinyin: Zhōuguānlǐ), er en av de såkalte ni klassikere (九經, pinyin: Jiǔjīng).
De ble antagelig til i usurpatorens Wang Mangs maktperiode (9–23 e.Kr.). Boken beskriver svært inngående og omfattende det som ble hevdet å være den statlige og administrative struktur og organisatoriske virkemåter i kongedømmet Zhou.
Semelparitet og iteroparitet

Semelparitet og iteroparitet er bregreper innenfor økologi og evolusjonsteori som brukes om reproduksjonsstrategien til organismer. En semelpar organisme kjennetegnes av at den kun har en reproduksjonshendelse, mens en iteropar organisme har flere reproduksjonssykluser gjennom livet. Innenfor botanikken brukes også begrepene monokarpi og polykarpi. 
I ekte semelpare populasjoner er død etter reproduksjon et ledd i organismens livshistorieteori, og man kan snakke om «programmert død» Hos iteropare organismer hender det at organismer dør etter første reproduksjon, men da er dette ikke felles for alle i populasjonen og er resultatet av økologisk tilfeldighet heller enn en konsekvens av evolusjon. 
Evolusjon av slike strategier avspeiler de ulike artenes tilpasning til sitt miljø og er løsninger på problemet med å fordele ressurser mellom overlevelse og reproduksjon. Det er normalt en konflikt mellom disse to sentrale økologiske parametrene: økte ressurser til reproduksjon går på bekostning av ressurser til overlevelse. Semelparitet representerer et ytterpunkt; alle ressurser settes inn på den første reproduksjonshendelsen slik at overlevelse etterpå normalt er umulig. 
Eksempler på semelpare planter er de ettårige som vårskrinneblom og vassarve, flere toårige som revebjelle og filtkongslys og noen flerårige som agave og noen bambusarter. Mange virvelløse dyr er semelpare, f.eks. mange insekter, edderkoppdyr og noen bløtdyr, men strategien finnes også blant virveldyr; et berømt eksempel er stillehavslaks. Det er en sammenheng mellom livslengde og semelparitet/iteroparitet: semelparitet er sjeldnere hos lengelevende organismer. Det finnes naturligvis unntak fra dette som de nevnte bambus, agave og stillehavslaks, men også blant insekter finnes avvikende strategier. Et berømt eksempel er de periodiske artene av sangsikader.
Melekeok

Historie

Melekeok har i lengre tid vært Palaus maktssenter. Under den japanske okkupasjonen ble flere av de tradisjonelle mannehusene, bai, ødelagt, disse ble gjenoppbygget først i 1992.
Bayersk viltsporhund

Bayersk viltsporhund er en aktiv og intens hund med en utpreget interesse for sporing av hjortevilt.

Opprinnelse og alder

Rasen kommer fra Bayern i Tyskland og ble opprinnelig laget for ettersøk av hjortevilt i fjellstrøkene der på slutten av 1800-tallet. Hunden er et resultat av krysning av ulike lokale bracker og den gamle Hannoveranske Viltsporhunden. Målet var å få fram en dyktig sporhund som ikke var for tung i kroppen, og som både mentalt og fysisk var skikket til å kunne følge kalde spor av hjortevilt så lenge det var ønskelig.

Utseende, anatomi og fysikk

Bayersk viltsporhund kjennetegnes av kort, tett pels. Pelsen kan være sandfarget, kjeksfarget, rødlig grå eller klar brunlig til dype røde farger. Enkelte individer har også flekker av svarte hår i pelsen. Noen individer har en liten hvit stjerne på brystet. Øre og snute er svart eller mørk rød.

Lynne og væremåte

Hunden er en utpreget enmannshund og sterkt knyttet til sin fører. Den er intens i sin fremtreden og svært aktiv som ung. For at man skal kunne gjøre seg nytte av dens fremragende sporegenskaper kreves riktig trening helt i fra valp/unghundstiden. Men en riktig trent Bayer er så absolutt verdt arbeidet en legger i den. Den har en utholdenhet få andre kan hamle opp med på ettersøk, og fører blir som regel utslitt lenge før hunden.
Den er reservert ovenfor fremmede, men skal ikke på noen måte være engstelig eller aggressiv. Den må bare få ta kontakt når den selv ønsker det, og på sin måte. Hunden egner seg ikke alene som hundegårdshund ,da den har et meget stort kontaktbehov. Derfor er dette hunden for den eieren som kan gi hunden en tilværelse som familiemedlem innendørs. Den har heller ikke pels som gjør at den greier seg ute vinterstid men må da ha en oppvarmet liggeplass. Opplæringen bør startes i tidlig alder fordi det tar tid for rasen å bli skikkelig sosialisert. Treningsarbeidet bør gjøres under veiledning av en erfaren og tålmodig, profesjonell trener.
Olympisk rekordhistorikk på 200 m brystsvømming

Olympisk rekordhistorikk på 200 m brystsvømming noteres kun for langbane (50 meter basseng).
Catarman (Northern Samar)

Catarman er en kommune i Filippinene som ligger på øya Samar. Den er administrativ hovedsete for provinsen Northern Samar i regionen Eastern Visayas, og hadde 81 067 innbyggere ved folketellingen i 2007.
Kommunen er inndelt i 55 smådistrikter, barangayer, hvorav åtte er klassifiserte som urbane.